पाएं अपने शहर की ताज़ा ख़बरें और फ्री ई-पेपरडाउनलोड करें
सरकारी अस्पताल में बुधवार से 18 प्लस के लोगों को वैक्सीनेशन के आदेश जारी हुए लेकिन वैक्सीन नहीं पहुंचने से इस वर्ग के लोग परेशान होते रहे। करीब एक घंटे इंतजार के बाद यह बैरंग घरों को लौटे। वैक्सीन लगवाने को लेकर युवाओं में उत्साह था। कई ने पंजीयन करवाया।
नगर के विनोद फूलकर, प्रवीण शास्त्री, मिलिंद जोशी, यशवंत मनाेरे, जितेंद्र दलाल, हिमांशु महंत आदि सुबह 9 बजे से आधार कार्ड लेकर वैक्सीन सेंटर पहुंचे। स्वास्थ्य विभाग के कर्मचारियों से जानकारी ली तो पता चला अभी इस आयु वर्ग के लोगों के लिए वैक्सीन उपलब्ध नहीं कराई गई है।
एक घंटे तक इंतजार के बाद यह लौट गए। युवाओं ने कहा- बढ़ते संक्रमण को देखते हुए शासन को वैक्सीन पर्याप्त मात्रा में उपलब्ध करवाना चाहिए। ब्लॉक प्रोग्राम मैनेजर (बीपीएम) एसएस चौहान ने कहा अभी वैक्सीन नहीं आई है। ब्लॉक स्तर से रोस्टर के हिसाब से प्लान बनाकर भेजा जा रहा है। वरिष्ठ अधिकारियों के निर्देश व जिले से वैक्सीन मिलने पर टीकाकरण की प्रक्रिया शुरू करवाई जाएगी। 1-2 दिन में वैक्सीन आने की संभावना है।
भीकनगांव में भी नहीं पहुंची वैक्सीन
नगर के वैक्सीनेशन सेंटर पर 18 से 44 साल तक के लोगों के लिए वैक्सीन नहीं पहुंची। स्वास्थ्य विभाग के अनुसार वैक्सीनेशन को लेकर फिलहाल कोई निर्देश नहीं मिले हैं। वैक्सीन आने पर ही टीकाकरण हो सकेगा। केंद्र पर कई युवा पहुंचे लेकिन बैरंग लौटना पड़ा।
15 फ्लोमीटर दिए
महेश्वर, स्वास्थ्य सुविधाओं के लिए संसाधन उपलब्ध कराने के लिए स्वयंसेवी संस्थाएं व समाजसेवी प्रयास कर रहे हैं। बुधवार को दयालु मित्रमंडल संस्था ने 15 ऑक्सीजन फ्लोमीटर की व्यवस्था करवाई। संरक्षक दयालु गुरु व पदाधिकारी हेमंत जैन ने बताया कोरोना से संबंधित मरीज को ऑक्सीजन सिलेंडर मिल जाता है लेकिन कई बार फ्लोमीटर की अनुपलब्धता से मरीज व परिजन परेशान होते रहते हैं। फ्लोमीटर जरुरतमंदों को दिए जाएंगे। मरीज के स्वस्थ होने के बाद वापस समिति के पास इसे जमा कराना होगा। चेतन यादव, रोहित सोनी, राजू सोनी, विक्की चौहान आदि मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn